《祝英台近 秋烟》
清代·周贻繁

飏西风，萦暮日，秋意冷城郭。极目腾腾，直上与云约。

莫教缕缕分开，濛濛如雾，恐飞去、天涯难托。散还著。

近水无数人家，黄梁晚炊作。梦乡依稀，欲附虑轻弱。

只怜无住无黏，寥空飘举，不受一丝缠缚。

作者简介：周贻繁，字茹馨，湘潭人。元氏县知县张玠室。姊诒端，即文襄左侯夫人也。繁与姊并传诗学于母王。文襄曾合刻其词为《慈云诗钞》。